కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
నీతా అంబానీ మొక్కు ఫలించింది... ముంబై గెలిచింది
ఆదివారం సాయంత్రం శంషాబాద్‌ విమానాశ్రయానికి చేరుకున్న ఆమె అక్కడి నుంచి ప్రత్యేక విమానంలో బేగంపేట విమానాశ్రయానికి చేరుకుని తర్వాత ఉప్పల్‌ స్టేడియానికి వెళ్లారు.
Samayam Telugu | Updated:
May 13, 2019, 08:28AM IST
నీతా అంబానీ మొక్కు ఫలించింది... ముంబై గెలిచింది
రిలయన్స్‌ అధినేత ముఖేష్‌ అంబానీ సతీమణి, ముంబయి ఇండియన్స్‌ జట్టు యజమాని నీతా అంబానీ బల్కంపేటలోని ఎల్లమ్మ, పోచమ్మ దేవాలయాన్ని సందర్శించారు. ఆదివారం రాత్రి ఉప్పల్‌ స్టేడియంలో జరిగిన చెన్నై సూపర్‌ కింగ్స్‌, ముంబయి ఇండియన్స్‌ జట్ల మధ్య ఐపీఎల్‌ ఫైనల్‌ మ్యాచ్‌ను తిలకించేందుకు ఆమె నగరానికి వచ్చారు. ఆదివారం సాయంత్రం శంషాబాద్‌ విమానాశ్రయానికి చేరుకున్న ఆమె అక్కడి నుంచి ప్రత్యేక విమానంలో బేగంపేట విమానాశ్రయానికి చేరుకుని తర్వాత ఉప్పల్‌ స్టేడియానికి వెళ్లారు.
Visit Site
Recommended byColombia
కొద్దిసేపు మ్యాచ్‌ను తిలకించిన నీతా రాత్రి 9.10 గంటల ప్రాంతంలో ఎల్లమ్మ గుడికి చేరుకున్నారు. ఆలయ ఈఓ ఎన్‌.శర్మ, అర్చకులు ఆమెకు స్వాగతం పలికి గర్భగుడిలో ప్రత్యేక పూజలు చేయించారు. అమ్మవారి శేషవస్త్రంతో సన్మానించారు. తీర్థ ప్రసాదాలను అందజేశారు. గుడి ఆవరణలోని పోచమ్మ, నాగదేవత ఆలయాలను కూడా ఆమె సందర్శించారు. హండీలో కానుకలు సమర్పించారు. ఆమె రాక సందర్భంగా పోలీసులు భారీ బందోబస్తు ఏర్పాటు చేశారు.
ఉత్కంఠ భరితంగా సాగిన ఐపీఎల్-2019 ఫైనల్లో ముంబయి జట్టు ఒక్క పరుగు తేడాతో గెలిచి నాలుగోసారి టైటిల్ ఎగరేసుకుపోయింది. తన జట్టు ఫైనల్‌లో తలపడుతున్నా నీతా అంబానీ మ్యాచ్ మధ్యలోనే వెళ్లి ఎల్లమ్మ అమ్మవారిని దర్శించుకోవడం విశేషం. ఆమె మొక్కులు ఫలించే ముంబయి ఇండియన్స్ ఐపీఎల్ టైటిల్ గెలిచిందని సోషల్‌మీడియాలో ముంబై ఫ్యాన్స్ సంబరపడిపోతున్నారు. నీతా అంబానీ హైదరాబాద్ ఎప్పుడొచ్చినా బల్కంపేట ఎల్లమ్మ అమ్మవారిని తప్పకుండా దర్శించుకుంటారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.